text: Lego holder rejsegilde
  08 oktober 2015 kl. 11.22
  Torsdag holder Lego rejsegilde i det nye Lego House, der skyder op midt i Billund.
  Der var stilhed før stormen på Legos byggeplads midt i Billund, da TV SYDs fotograf var forbi torsdag formiddag. Senere på dagen kommer 3000 gæster til rejsegilde med alt hvad dertil hører af røde pølser og sodavand. Men først skulle kransen på plads på Legos nye lokale satsning. Et hus midt i Billund, hvor man efter planen kan lære om alt om legoklodser og legos historie.
   
  " Vi oplevede stor interesse for vores lille Lego museum her i Billund, men det er desværre ikke åbent for offentligheden, og så fik vi den ide at lave et hus, hvor man kan komme og lære mere om Lego, siger Jesper Vilstrup, der er general manager i Lego House.
  Lego House forventes at åbne i 2017.
  
  